
DISSERTATIO  MEDICA, 

J 

INAUGURALIS, 


D E 


PERIPNEUMONIA  VERA. 


P R O 'OE  M I U M. 

CUM  inftituta  Academiae  Edinenfis  jure  ce- 
leberrimae neminem,  qui  non  prius  ali- 
quod ingenii  progreffufque,  quem  in  arte  Apol- 
linea fecit,  fpecimen  edidit,  ad  fummos  medi- 
cinae honores  evehi  patiantur,  aliquid,  qualecun- 
que fuerit,  nolentes  volentes,  ingeniofi  hebetefve, 
conferibamus  oportet.  Pulmones  autem,  fum- 
mam  omnium,  qui  medicinae  ft udent,  attentio- 
nem haud  dubie  merentur.  Muneribus  enim 
fummi  momenti  funguntur,  et  fanitas  eorum  ad 

vale- 

valetudinem  commodam  fervandam  omnino  nc- 
ceflaria.  Debiles,  contra,  aliterve  male  afFedi, 
morbis  graviffimis  fundamenta  jaciunt,  ad  quo- 
rum naturam  inveftigandam  animos  fuos  quam 
maxime  adjungere,  omnium  medicorum  eft,  qui 
generis  humani  faluti  rite  confulere  cupiunt. 
His  igitur  et  fimilibus  indu£li,  Peripneumoniam 
exequi  nobifeum  decrevimus.  Id  vero,  cujus 
difcipulos  fuos  medicus  celeberrimus  confuevit 
monere,  memoria  noftra  minime  excidit. 

‘ O quantum  difficile  eft  curare  morbos  pul- 
• monum ! O quanto  difficilius  cbfdem  cognof- 
‘ cere,  et  de  iis  certum  dare  pracfagium  ! Fallunt 
‘ vel  peritiffimos  ac  ipfos  medicinae  principes.’ 

Cum  igitur  morbi  hujufmodi  tanta  obfcuritate 
involvantur,  ut  futnmum  feriptoribus,  etiam  inge- 
niofiffimis,  negotium  faceffiverint,  opufculum  ag- 
gredimur, viribus  admodum  diffifi.  Non  enim 
nobis  adeo  placemus,  ut  nofmet  multis  aliis  e- 
tiam  pares  fore,  nedum  plus  praeftituros  cfle,  au- 
deamus fperarc.  In  tanta  vero  feriptorum,  ut' 
verba  Liviana  adhibeamus,  turba,  fi  noftra  fama 
in  obfcuro  fit,  nobilitate  ac  magnitudine  eorum, 
qui  noftro  nomini  officient,  nos  confolemur. 

Pauca  autem,  prius  dc  inflammationis  in  gene- 
re . 

rc  nsturs.  ct  finibus,  c^u3.ni  pcripneumoniam  ve- 
*■  ram  exequamur,  dicenda  putamus. 


GAP.  I. 

DE  PHLEGMASIA. 

Cum  pars  corporis  extremi  aliqua  rubore  info- 
lito,  calore,  dolore,  tumore  afficitur,  ea  inflam- 
matione vel  phlegmafia  laborare  dicitur. 


S E C T.  I. 

De  Inflammationis  Hijloria^ 

i 

Cum  figna  modo  pofita  in  corpore  humano 
fe  oftendunt,  inflammationem  fubefle  novimus, 
quae  aeque  partes  internas  ac  externas  occupare 
poteft,  et,  pro  partibus,  quas  invadit,  ct  fpecic, 
quam  prae  fefe  fert,  nomina  fibi  diverfa  adipifei- 
tur,  Si  cutem,  ex.  gr.  teneat,  eryfipelas,  fi  ce- 
rebrum, phrenitis,  fi  oculum,  Ophthalmia,  fi  pul- 

mones,  peripneumonia,  fi  vcficam,  cyftitis,  appel- 
latur. 


In- 

Inflammatio  externa  a calore,  rubore,  tumore, 
partifque  faepe  laborantis  pulfatione,  incipere  fo- 
, let  ; et,  fi  figna  funt  gravia,  pyrexia  in  fyflema 
univerfum  invadit,  fanguifque  detradus  fpe- 
ciem  a naturali  et  communi  diverfam  prae  fefe 
fert,  crufta  coriacea  obdudus.  Cum  haec  in 
omnibus  phlegmafiae  manifefliae  cafibus  fe  often- 
dat,  in  exemplis  etiam  ambiguis  ex  hac  aliis  Ag- 
nis adjunda  inflammationem  fubflare  concludi- 
mus. Multa  vero  cum,  fanguinem  inter  mitten- 
dum, lympham  coagulabilem  a reliquis  fangui- 
nis,  qui  alioquin  ad  feparationem  fatis  proclivis, 
partibus  disjungi  pofTint  impedire,  e crufta  ab- 
fente  non  femper  cogere  licet  inflammationem 
non  fubcflfe. 

Inflammationetn  partem  internam  occupafle 
judicamus,  fi,  praeter  pyrexiam,  dolor  in  ea  fe- 
det,  et  fundiones  ejus  non  amplius,  uti  debent; 
peraguntur. 


S E C T.  II. 

Be  Cauja  Proxima. 

■ Super  hac  phyfiologi  acerrime  certarunt,  et 
adhuc  fub  judice  lis  elt.  Varias  autem  eorum 

opiniones 

opiniones  hac  in  differtatiuncula  proferre  et  ex- 
. cutcre  non  noftrum  ducimus  ; hoc  enim  plus, 
temporis,  quam  iis  impendere  operae  foret,  po- 
llularet,  nofque  ab  incepto  longius  traheret.  Igi- 
tur obllruflionem,  errorem  loci,  fanguinem  prae- 
ter naturam  vifcidum,  multaque  alia  aeque  in- 
certa et  relatu  nimis  longa,  filentio  ex  toto  prae- 
tereunda putamus.  Caufae  illius  tantum,  quae 
figna  inflammationis  propria ' optime  exponere, 
igiturquc  veriflima  efle  videatur,  mentionem  in- 
jiciemus. Haec  autem  efl;  fpafmus  vafis  extre- 
mis illatus,  adionem  adaudam  in  reliquis  earun- 
dcm  partibus  continuam  cfHciens. 


S E C T.  III. 

De  Caufts  Remotis, 

Has  ad  capita  quatuor  retulit  Cullenus  illuftrif- 

fimus,  et  fub  his  quidem  omnes  aliae  compre- 
hendi videntur, 

1.  Stimulantia  corpori  admota,  quibus  accen- 
fenda  ignis  aftio  vel  exuftio. 

2.  Violentia  externa  vulnerando,  contundendo, 
partcfvc  nimis  tentendo,  mechanice  agens. 


3’ 


6 DE  PERTPNEUMONIA  VERA. 


3.  Extranea  in  qualibet  corporis  parte  inhae- 
rentia, quamvis  nec  dotibus  acria,  nec  forma 
acuminata. 

4,  Certus  frigoris  gradus,  gangraenam  proti- 
nus movere  non  valens. 

Hae  autem  caufae  remotae,  ut  facile  videre 
eft,  fcparatae  vel  conjundtae,  ad  caufam  proximam 
faciendam  ex  toto  accommodantur. 

S E C T.  IV. 

De  Finibus* 

Inflammatio  variis  modis  finiri  confuevit : 

I.  Refolutione» — ^Hac  finiri  dicitur  inflammatio, 
fi,  ftatu  et  textura  partis  laborantis  integris  ma- 
nentibus, tollatur.  Hoc  autem  incidit,' cum  con- 
geftio  fpafmufque  antecedentia  modica  fuerunt, 
ct  impetus  fanguinis  au£l:us  fpafmura  fuperare; 
vafa  dilatare,  congeftionemque,  adeo  ut  pars  ad 
fanitatem  folitam  reducatur,  tollere  valuit.  Quin- 
ctiam  refolutio  fit,  cum  impetus  humorum  ad- 
auftus  in  caufa  eft,  cur  humor  vulgo  exhalans 
in  telam  cellulofam  vicinam  copiofius  folito  ef- 
fundatur, vel  cxcretio  in  aliqua  parte  vicina  au- 
geatur, 

geatur,  ct  ita  congcftionem  in  vafis  levat,  fpaf- 
mumque  partis  afFedtae  relaxat.  Refolutio  deni- 
que incidit,  cum  impetus  fanguinis  in  univerfo 
fyftemate  adaudus  facit,  ut  tantum  fanguinis, 
quamvis  e parte  diftante,  profundatur,  quantum 
ad  diathefin  totius  fyilematis  phlogifticam  tollen- 
dam, et  igitur  ad  congeftionem  fpafinumque 
partis  affedae  fmgularis  levanda,  fufficit.  Hoc  in 
exemplo,  fanguis  e vafis  haemorrhoidalibus,  ute- 
rinis, vel  membranae  Schneiderianae  propriis,  fo- 
Ict  prorumpere, 

2.  Suppuratione. — Haec  incidit,  cum  impetus 
fanguinis  adaudus  in  parte  laborante  vafcula  ex- 
halantia  adeo  dilatat,  ut  ferum  effundant  inte- 
grum. Namque  lympha,  quam  continet,  coa- 
gulabilis  non  aeque  facile,  ac  partes  ejus  tenuio- 
res, abforbetur ; fed  in  albidum,  opacum,  modice 
vifeidum,  mitem  liquorem,  quem  pus  appellamus, 
mutatur.  Hoc  fado,  imminuuntur  rubor,  calor, 
dolor. 

3.  Gangraena. — Cum  materia  in  telam  partis 
inflammatae  cellulofam  effufa  fermento  putrido 
vitiatur,  hoc  ut  mutationem  ad  putredinem  abfo- 
lutam  magis  minufve  accedentem  fubeat  facit. 
Si  putredo  modica  ct  humores  effufos  fubflan- 
tiamque  telae  cellulofae  tantum  afficit,  pars  gan- 
graena i 

graena  ; fi  vero  quoque  vafcula  mufculofque  par- 
tis, fpha^elo  laborare  dicitur.  Gangraenam  au- 
tem movere  videntur  fermentum  putridum  in 
materiam  faepiflime  cftufam  agens,  natura  mate- 
riae effufae  ad  putredinem  proclivis,  excitatio  in- 
flammationis violenta  tonum  vimque  vafis  ex  to- 
to labefaftans, 

4.  Schirrho. — Hic  finibus  Inflammationis  vix 
annumerandus,  utpote  qui  glandulis  folis  fere 
proprius  fit,  et  inflammationem  faepius  antece- 
dat, quam  fubfequatur. 

Inflammatio  quoque  aliter  finitur.  Aliquan- 
tum maflae  fanguinis  integrae  nonnunquam  vel 
per  rupturam,  vel  anaftomofin,  in  telam  cellulo- 
fam  vicinam  efl~unditur,  quod,  potiflimum  in  in- 
flammationibus pulmonum,  vafa  comprimendo, 
circuitumque  fanguinis  impediendo,  aegrotum  fuf- 
focat,  Quinctiam,  in‘quibufdam  inflammationi- 
bus cutaneis,  fubter  cuticulam  effunditur  humor 
adeo  craffus,  ut  per  fpiracula  ejus  nequeat  tran- 
fire ; qui  igitur  eam  a cute  vera  feparat,  et  fub 
forma  veficulae  humorem  effufum  continentis 
elevat.  Denique,  in  fiiperficie  partium  interna- 
rum inflammatione  laborantium  aliquid  fere  fem- 
per  exudatur,  quod  partim  fub  forma  concretio- 
nis vifeidae  in  fuperficie  vifcerum  inflammato- 


rum. 

ram,  partiin  fub  forma  humoris  tenuis  ferofi,-  in 
cava  ubi  fita,  effufi,  fefe  oftcndit» 


C A P.  II. 

/ 

DE  PERIPNEUMONIA  VERA. 

Cum  morbus,  de  quo  adiiri  fimus',  in  pulmo- 
nibus fedeat,  ftruduram  eorum  depingere  necef-.' 
farium  duximus. 


V S E c T.  I. 

De  Struiiura  Fulmonum^ 

Pulmones  fiint  duo  vifcera  ampla,  fpongiofa, 
in  pueris  colore  rubra,  in  adultis  cinerea,  in  fe- 
nibus  caerulea,  totum  thoracis  cavum  replentia, 
quorum  unum  partem  hujus  dextram,  alterum 
finiftram  tenent,  per  mediaftinum  et  cor  inter 
fefe  divifa,  collas  veifus  convexa,  diaphragma 
verfus  concava,  mediaftinum  corque  verfus  pa- 

B 


I 


rum 

rum  regulariter  deprefla.  In  tres  lobos  divift 
funt  pulmones  dextri,  in  duos  finiftri.  Pulmones 
autem  componunt  bronchia,  veficulae  aeriferae, 
tela  cellulofa  his  ubique  interpofita,  vafa  fangui- 
fera,  nervi,  vafa  glandulaeque  lymphaticae,  mem- 
branae. Afpera  autem  arteria,  per  qu^m  omnis 
fpiritus  ad  pulmones  adducitur,  fe  in  duos  tubos 
fub  tertiam  dorfi  vertebram,  quorum  unus  ad 
pulmopes  dextros,  alter  ad  finiftros  tendit,  dein- 
de in  alios  innumeros  dividit.  Hi,  qui  bronchia, 
quamdiu  aliquid  indolis  cartilaginofae  retinent, 
appellantur,  cartilagines,  quibus-  inllrudi,  haud 
dubie  ut  compreffioni  melius  occurratur,  grada- 
tim  deponunt,  et  fubftantiam  pulmonum  ingreffi 
ex  toto  membranacei  fiunt,  tandemque  in  ve- 
ficulas  aeriferas  .definunt,  quae  cum  fubftantia 
cellulofa  iis  interpofita  partem  pulmonum  longe 
maximam  conftituunt.  Hae,  faltem  ejufdcm  lo- 
bi propriae,  inter  fefe  communicant.  Lobi  pul- 
monum in  lobulos  rurfus  divifi,  quorum  forma 
ex  toto  abnormis.  Vafa  fanguifera,  quae  ad  pul'- 
mone^  veniunt,  duplicia  funt,  pulmonea  et  bron- 
chialia. 

Arteria  autem  pulmonea  e dextro  cordis  ven- 
triculo proficifeitur,  et  reda  furfum  ad  arcum 
aortae  ufque  afeendens  duos  in  ramos  difeerpi- 

tury 

tur,  quorum  unus  dextrorfum,  alter  finiftrorfum 
tendit.  Cum  primum  fubflantiam  pulmonum 
ingrediuntur,  in  ramulos  innumeros  dividuntur, 
qui  in  pulmones  univerfos  fefe  diffundunt.  Quae 
venae  fanguinem  a pulmonibus  reducunt,  eae 
funt  pulmoneae,  quae  tandem  in  quatuor  magnos 
truncos  colledae  per  aperturam  communem  in 
auriculam  cordis  finiftram  ingrediuntur. 

Arteriae  bronchiales,  quae  ad  pulmones  nu- 
triendos forfan  deflinantur,  quantum  ad  origi- 
nem attinet,  nonnunquam  variant.  Caeterum 
fmiilra  plerumque  ab  aorta,  dextra  ab  intercoda- 
li  ejufdem  lateris  fuprema  oritur.  Sanguis  per 
venas  cognomines  ad  venam  fme  pari  faepiflime 
redit. 

Nervi  pulmonei  a pare  o6lavo  et  intercodali- 
bus,  et  filamenta  nonnulla  a plexibus  cardiaco 
flomachicoque  veniunt.  Vafa  glandulaeque 
lymphaticae  plurimae  in  pulmonibus  reperiuntur. 
Tunicae  vel  membranae  duae  pulmonibus  funt, 
quarum  exterior. a pleura  oritur,  hujufve  potius 
continuatio  eft.  Interior  ccllulofa  dt,  omnibus 
lobulis  interpofita. 

Refpiratione,  quae  fummi  momenti  functio  efl, 
haud  dubie  inferviunt  pulmones.  Alia,  phyfio- 
logoruin  judicio,  praedant  j qualia  vero  haec  fint^ 

nondum 

nondum  pro  certo  novimus.  An  ad  fanguinem 
rite  conficiendum  conferunt  ? An  dcnfiorem 
reddunt  ? An  partes  ejus  oleofas  cum  aquofis 
commifeent  ? An  aliquid  ei  nitrofum,  dum  per 
pulmones  tranfit,  impertiuntur  ? Caeterum  hoc 
minime  dubium,  eos  aliquid  e corpore  humano 

inutile  et  nocivum  expellere,  et  aliquid,  contra, 

\ 

utile  et  neceffarium  in  idem  invehere. 


S E C T.  II. 

* ^ 

De  Morbo  Jiniendo, 

Hunc  morbum  adeo  clare,  ut  ab  aliis  pulmo- 
num morbis  facik  dignofeatur,  finire  in  primis 
difficile.  Peripneumoniam  fub  claffc  pyrexiarum, 
'pt  ordine  phlegmafiarum,  Cullenus  nofologus  ille 
accuratiffimus  collocavit,  camque  perfpicuitate, 
quae  in  uniyerfis  ejus  definitionibus  reperiunda, 
mirabili,  fequentem  in  modum  finiyit ; 

Pneumonia  (peripneumonia)  pulfu  non  fern- 
f per  duro,  aliquando  molli  5 dolore  thoracis  ob- 
f tufo  ; refpiratione  perpetuo  difficili,  faepe  non 

® nifi  trunco  corporis  erefto  exercenda  ; faciei 

‘ tumidae 

* tumidae  colore  purpureo  ; tufli  plerumque  hu«* 
^ mida,  faepe  cruenta.’ 


,S  E C T.  IIL 

De  Morbi  Hijigria, 

Signa  praecipua,  quae  hoc  in  morbo  fe  often- 
dere  folent,  enumeranda  curabo.  Peripheumo- 
niam  a frigoris  fenfu^  magnoque  horrore,  quibus 
calor  auftus  fuccedit,  incipere  quafi  una  voce  te- 
ftantur  audores.  Adfunt  quoque  languor,  lafli- 
tudo,  anxietas,  vires  admodum  convulfae  et  in- 
fractae. Pulfus  arteriarum  citati,  pleni,  molles 
plerumque.  _ Tuflis  faepius  humida  et  cruenta, 
nonnunquam  ficca,  aegrotum  exercet.  Facies, 
oculi,  fauces,  lingua  et  labia  praeter  confuetudi- 
dem  rubefeunt.  Spiritus  fit  difficilis  et  frequens. 
Dolor  degravans  et  obtufus  faepius,  quam  pun- 
gens et  acutus,  fub  fterno  vel  inter  fcapulas  fen- 
tin  confuevit.  Senfum  gravitatis  et  diftenfionis 

habent  praecordia,  dolore  quodam  tendente  af- 
feCta. 

Si  functiones  mentis  magnopere  turbentur,  et 

aliena 

> aliena  loquatur  aegrotus ; fi  iftus  arteriarum 
parvi,  debiles,  tremuli,' et  ex  toto  inaequales  eva- 
dant ; fi  fpiritus  cura  fibilo  trahatur  ; fi  fputuin 
fupprimatur  j fi  extrema  frigefeant ; fi  fudores  e- 
rumpant  frigidi,  loco  proprii  et  non  totum  in 
corpus  ex  aequo  difFufi  ; fi  anxietas  fiimma  oria- 
• tur,  et  huic  ftupor  deliriumque  brevi  fuperveni- 
ant,  aegrotum  in  fummo  periculo  verfari,  et  ad 
extrema  jam  ventum  effe  concludere  licet. 

^ Haec  omnia  figna  autem  ad  peripneumoniam 
conftituendam  haudquaquain  neceffaria.  Pauca 
enim  eorum  tantum,  quae  pathognomonica  dir 
cuntur,  eodem  tempore  accedere  confuerunt, 
Quae  vero  pathognomonica  funt,  ea  in  definitio- 
ne fupra  pofita  referuntur.  Reliqua  abfentia  vel 
praefentia  naturam  morbi  non  mutant,  et  for- 
tuita, fi  ftridte  loquaris,  appellari  poffunt. 

S E C T.  IV. 

De  Morbo  ab  aliis  fecernendo. 

Cum  de  peripneumonia  vera  fola  agamus,  o- 

pus  eft  ut  eam  a reliquis  ejus  fpeciebus,  ct  non- 
nullis 

nullis  aliis  morbis,  inter  quos  et  eam  fimilkudo 
intercedere  poteft,  rite  fecernamus. 

Sauvagefius  illuftris,  in  Nofologia  fua  methodi» 
dica,  varia  huic  morbo,  pro  caufis  unde  proficifci 
videtur  diverfis,  nomina  indit.  CJuas  ejus  fpe- 
cies  enumerat,  eae  numerofae.  Caeterum  varie» 
tates  hujufmodi  medico  nulli  commodo  funt,  et 
nihil  aliud  quam  medicinae  operam  navare  inci- 
pientem perturbant. 

Medici  non  pauci  peripneumoniam  in  inflam- 
matoriam, notham,  et  malignam  diviferunt.  No- 
tae vero,  quae  veram  potiflimum  a fpuiria  diftin- 
guunt,  faepe  admodum  obfcurae,  et  altera  faepe 
alteram  adeo  reddit,  ut  a fe  invicem  vix  poflint 
dignofei.  Quicunque  vero  animum  ad  eas  rite 
confiderandas  attentus  admovebit,  is  notas,  qui- 
bus inter  fe  differant,  non  femper  deefle,  et  igi-' 
tur  interdum  pofle  fecerni,  cornperiet. 

Vera  autem  et  fpuria  per  fpeclem  materiae, 
quae  pulmones  infarcit,  pofliint  diftingui.  In  illa 
fanguinea  efl,  in  hac  pituitofa.  Verae  magis  obji- 
ciuntur pleni,  vinofi,  otiofi,  nimiam  thoracis  angu- 
ftiam  fibrafque  tenfas  habentes.  Quinetiam,  tem- 
pore hyberno,  et  in  regionibus  frigidis,  potiflimum 
graflari  confuevit.  ‘ Hyems  autem,*  inquit  Cclfus, 

‘ capiti$ 

* capitis  dolores,  tuffira  et  quicquid  in  faucibus, 

* in  vifceribus  mali  contrahitur,  irritat  :*  ‘ Aqui- 

* lo,  idem  audtor  poftea  memoriae  tradit,  tuflim 
‘ movet,  item  dolores  lateris  et  pedoris  exci- 

« tat.’ 

Notha  a fero  et  pituita  pulmones  infarcientibus 
proficifeitur,  et  fenes,  phlegmaticos,  laxos,  debi- 
les, et  cachedicos  invadit.  Coelo  humido,  ne» 
bulofo,  pluviofo,  et  locis  in  palludofis,  fe  faepius 
oftenidit.  Modus  quoque,  quo  morbus  uterque 
accedit,  unum  ab  altero  fatis  fecernit.  Signa 
verae,  fub  initium,  quam  fpuriae,  minus  obfcura. 
Febris  illius  propria  fynocham,  hujus  typhum 
magis  refert.  Vera  a fenfu  frigoris  incipit,  quem 
excipiunt  calor  a.udus,  fpiritus  difficilis  et  cali- 
dus ; pulfus  arteriarum  celeres,  pleniores,  molles, 
facies  tumidior,  plenior,  rubrior,  dolor  potius 
obtufus  et  degravans,  quam  acutus  et  pungens ; 
urina  rubrior  et  turbida.  Sanguis  detradus 
crufta  coriacea  obducitur.  Notha,  contra,  tar- 
dius accedit,  et  figna  fub  initium  adeo  levia  funt, 
ut  vix  morbum  appropinquare  novifle  poffis. 
Frigus  ct  calor  alterna  fe.tandem  oftendunt.  Pul- 
fus arteriarum  modo  celeres,  debiles,  exiles,  mo» 
do  lenti  et  oppreffi.  Febris  faepe  vix  notabilis. 

Hebetudo  infoHta  fubeft,  aegrotus  ad  motum  om- 
nigenum 


/ 

nigenum  piger,  anxietatem,  dolorem  capitis,  et 
vertiginem  queritur.  Urina  pallidior,  et  fanguis, 
quanquam  primam  in  vicem  nonnihil  lymphae 
coagulabilis  a reliqua  maflac  feparatae,  fummo- 
que  cralTamento  incumbentis  detradus,  oftendit, 
poftea  laxus  et  ferofus,  nonnunquam  tenuis  et 
floridus,  faepe  colore  fubobfcuro-lividus  evadit. 
Detractionem  fanguinis,  licet  fpiritus  difficilis  pec- 
tufque  oppreflum  eam  videantur  requirere,  nifi 
fub  initium  morbi,  nullo  modo  ferre  poflTunt  ae- 
groti. 

Haec  forfitan,  fi  animus  ad  ea  rite  attendatur, 
ad  morbos  a fe  invicem  fecernendos  fufficient. 

Quantum  ad  peripneumoniam  malignam  atti- 
net, ea  nihil  aliud  quam  peripneumonia  idiopa- 
thica cum  febre  putrida  conjunda.  Signa  igitur 
febris  putridae  propria  hanc  fpeciem  a vera  fatis 
aperte  diflinguent.  Silentio  autem  non  praete- 
reundum,  hanc  fpeciem,  utpote  quae  ex  inflam- 
matione et  putredine  corijundis  conflet,  impri- 
mis effe  periculofam,  ct  aegrotos  pauciflimos  ex 
ea  emergere  folere. 

Quantum  pleuritidem  fpedat,  medici  non  pau- 
ci peripneumoniam  ab  hac  non  pofle  iecerni  con- 
tendunt. Notas  quidem,  quibus  inter  fefe  diffe- 
runt, cum  morbi  faepe  conjungantur,  et  figna 

C 


com- 

compluria  fibi  invicem  communia  habeant,  non 
parum  obfcuras  cffe,  confitemur.  Si  quis  vero 
morbum  utrumque  attentus  confiderabit,  is  fig- 
na,  quibus  diftingui  poflint,'  faepe  non  deefle 
comperietur. 

In  peripneumonia,  pulfus  arteriarum  faepius 
celeres,  pleni,  et  molles  evadunt.  Dolor  frequen- 
tius degravans  et  obtufus,  non  acutus  et  pun- 
gens, fub  fterno  vel  inter  fcapulas  fedet.  Facies 
tumidior  et  plenior.  Decubitus  in  latus  utrum- 
que moleftus,  in  dorfum  faepe  facilior.  Anxie- 
tas magna  fpiritufque  difficilis  fubfunt.  In  pleu- 
ritide,  contra,  pulfus  femper  durus.  Dolor  late- 
ris pungens  et  acutus  tuffifque  dolentiffima  aegro- 
tum exercent.  Decubitus  modo  in  latus  dextrum, 
modo  in  finiftrum,  minus  moleftus.  De  hoc  au- 
tem alii  audores  alia  tradunt.  Morgagnius  in 
latus  affedlum  decumbere  minus  doloris  facere 
contendit.  Clcghornius  vero.  Hornius,  materiae 
medicae  hac  in  academia  Profeflbr  illuftris,  et 
Cullenus  fagaciffimus,  qui  raro  falli  confuevit, 
in  fententiam  omnino  contrariam  iverunt,  et  de- 
cubitum in  latus  affedtum  plerumque  magis  mo* 
leftum  efle  affirmant.  Haec  figna  aliqua  cx  par- 
te faltem  diverfa  ad  peripneumoniam  a pleuriti- 
,de  fecernendam  fortalle  fufficient.  Diverfitas 

autem 

autem  eorum  a’fcdibus  morborum  diverfis  oriri 
videtur.  In  illa,  pars  pulmonum  pulpofa  et  cel- 
lulofa  laborat,  plufque  humoris  effunditur.  In 
hac,  inflammatio  pleuram,  membranam  denfifli- 
mam,  occupat. 

Nonnihil  fimilitudinis  peripneumoniam  inter 
et  afthma  intereffe  videtur.  Illam  ab  hoc  vero 
fatis  clare  dillinguit  febfis  antecedens  et  comi- 
tans. 

Peripneumonia  infuper  ab  angina  inflapirna- 
tionem  habente  hoc  fecernitur,  quod  in  illa  faci- 
lius devoratur,  et  dolor  fedem  in  pecore  profun- 
diorem habet. 

S E C T.  V. 

Caufa  froitima. 

\ 

Cum  phaenomena  inflammationis  pulmonum 
propria  non  adeo  manifeffa  intclleauque  facilia 
fint,  ut  inde  caufam  ejus  proximam  facile  dedu- 
cere poflimus,  eam  ab  analogia  inflammationis 
talium  partium,  quales  fenfibus  noflris  magis  ob- 
jiciuntur, petamus  oportet.  Si  figna  vero  omnis 
hoc  genus  inflammationis  diverfa  attentus  exami- 
nabis. 


So  DE  PERIPNEUMONIA  VERA. 


nabis,  ea  a fpafmo  vaforum  extremorum  profi- 
cifci  judicabis.  Hoc  enim  per  medicamenta  an- 
tifpafmodica  auxiliumve  naturae  fpontaneum  fub- 
lato,  reliqua  inflammationis  figna  breyi  decedunt. 
Quod  notioni  caufae  proximae  Gaubianae  ex  to- 
to refpondet,  qui,  de  hac  caufa  diflferens,  inquit, 
^ Hac  pofita,  morbus  continuo  fe  manifeflat,  hac 

^ ablata,  tollitur.’  Igitur  fpafmus  vafculorum  ex- 
% 

tremorum  impetum  fanguinis  adauflum  in  vafis 
pulmonum  continuum  efficiens,  pro  caufa  perip- 

neumoniae  proxima  habendus.  Rem  ita  fe  ha- 

( 

bere  teftari  videntur  ficcitas  cutis,  quae  plerum- 
que per  totum  morbi  fpatium  manere  folet,  et 
ipfa  curatio,  quae  antifpafmodicis,  velut  fangui- 
nis detradione,  epifpafticis,  et  fimlfibus,  magna 
parte  abfolvitur. 

S E C T.  yi. 

De  Caufis  remotis, 

Sub  his  et  ea  quae  mortales  ad  morbum  pro- 
clives efficiunt,  et  ca  quae  eundem  excitant,  com- 
prehendere decrevimus. 

• hU 

I.  Ea  quae  homines  morbo  opportunos  red» 
dunt. 

Seminium  autem  peripneumoniae  praecipuum 
facere  videntur  plenitudo  corporis  univerii,  ea- 
que  irritabilitas,  quae  plenitudinem  femper  comi- 
tatur. Quae  vero  plenitudinem  progignunt,  ea 
iubfequuntur,  et  proclivitatem  ad  morbum  dare 
merito  exiflimantur. 

1.  Certa  anni  tempora. — Haec  frigidiora  funt, 
ut  hyemale  et  vernum,  quae,  frigore  tunc  inva- 
Icfcente,  fpiracula  cutis  magis  minufve  femper  oc- 
cludunt ; et  igitur  perfpirationem,  per  quam  pars 
ingeftorum  longe  maxima  e corpore  excernitur, 
imminuunt.  Quam  evacuationem  parciorem 
minufve  liberalem  redditam,  nec  excretiones  al- 
vinae tempeflatibus  frigidis  copiofiores,  nec  uri- 
na  quantitate  adauda  penfare  valet.  Igitur  ab 
hac  caufa  plenitudo  oriatur  neceffe  eft.  Infuper, 
ver,  quo  coelum  ..admodum  mutabile,  et  corpus 
Igitur  modo  frigori  .modo  calori  objicitur,  ut 
mortales  inflammatione  corripi  maxime  pericli- 
tentur  facit.  Vires  enim  frigoris  conflringen- 
tcs  calori  praecedenti,  qui  corpus  relaxavit,  pro 
rata  ratione  fempcr  rcfpondent. 

2.  Animi  corpori/que  Cum  exercitatio 

corpus  univerfum  firmet,  et  omnes  fccretiones 

et 

ct  excretioncs  adaugeat,  hacc  efFedus  contrarios 
edat,  totum  corpus  folvat,  tonumque  fyftcmati 
univerfo  convellat  necelTe  eft.  Quod  ut  vafa  hu- 
mores, quos  vehunt,  ad  corporis  extrema  non 
amplius  propellere  poflint,  unde  perfpiratio  mi- 
nuitur, et  ut  humores  in  vafis  ipfis  praeter  con- 
fuetudinem  relaxatis  nimia  quantitate  accumu- 
lentur faciet.  Hinc,  ingeftis  excreta  excedenti- 
bus, corpus  jufto  plenius  evadet. 

3.  Cihus  multum  alimenti  praebens hoc 
comprehenduntur  omnia,  quae  pro  mole  pluri- 
mum nutriunt,  cibus  potiffimum  animalis,  qui 
vegetabili  minus  perfpirabilis,  et,  utpote  qui  mul- 
tum glutinis  contineat,  ad  craffamentum  fangui- 
nis  lyraphamque  coagulabilem  augenda  pluri- 
mum confert ; igitur  plenitudinem  reda  facit. 

* 

Idem  praedant  liquores  fpirituofi,  praefertim  vi- 
lium, libcralitcr  adhibiti. 

4.  Evacuationes  folitae^  five  naturales  five  arte 
Ja6lae,  imminutae  vel  fupprejfae  — Illarum  funt 
perfpiratio,  cujus  mentio  fupra  injeda,  inenfes  a- 
liaeque  haemorrhagiae,  quae  ufu  inveterarunt, 
harum  profluvia  per  fetacea,  fonticulos,  &c.  fac- 
ta. Qna  ratione  hae  diminutae  vel  fuppreffac 
plethoram  progenerent,  non  opus  eft  ut  expo- 
nere 


De  PERIPNEUMONIA  VERA,  23 

* 

nere  aggrediamur.  Res  enim  per  fe  fatis  mani- 
fefla  nullius  indigit  explicationis. 

5.  MiJJiones  fanguims  crebrae. — Paradoxon  for- 
tafle  videbitur  remedium  ad  plenitudinem  immi- 
nuendam efficaciffimum  corpus  plenum  efficere 
valere  ; rem  tamen  ita  fe  habere,  verum  nec  in- 
explicabile. Omnis  enim  fanguinis  detradlio 
tenfionem  fyftemati  fanguifero,  et  igitur  tonum, 
et  aQionem  ab  hoc  pendentem,  imminuit.  Ac- 
tione autem  fyftcmatis  fanguiferi  minus  valida 
reddita,  cxcretioncs  corporis  diverfae  imminu- 
antur necefle  cft  ^ hae  enim,  prout  vis  a tergo 
intenditur  vel  minuitur,  magis  minufve  copiofac 
erunt.  Quo  parciores  autem  excrctiones  funt, 
co  plus  humorum,  qui  debent  excerni,  in  corpo- 
re retinebitur,  et  plenitudinem,  brevi  periculofani 
evafuram,  pro  certo  movebit.  Ita  miffiones  fan- 
guinis crebras  ad  plenitudinem  faciendam  mul- 
tum conferre  manifellum. 

Quinetiam  aetas  fexufque  homines  peripneu- 
moniae  opportuniores  efficiunt.  Ex  aetatibus, 
juvenilis  morbo  maxime  patet,  quia  tum  tonus 
et  irritabilitas  maxima  funt.  Cum  haec  vero  in 
aetate  proveaioribus,  et  in  illis  quibus  multum 
aetatis  nondum  acceffit,  defmt,  fenedus  et  pue- 
ritia tutiora  funt.  Viri  quoque  ad  morbum,  quam 

focmi- 

foeminae,  procliviores  funt,  quod  habitus  magig 
robuftos  fibrafque  tenfiores  habent. 

Praeterea,  prava  thoracis  conformatio  femini- 
um  hujus  morbij  nec  parvum  nec  unquam  con- 
temnendum, conftituit.  Si  thorax  nimis  auguf- 
tus  vel  diftortus  fit,  minus  fpatii,  quam  necelfa- 
rium,  pulmones  habeant,  coardtentur,  et  vafa  il- 
lis aliqua  ex  parte  comprimantur  necelfe  cft. 
Rebus  autem  ita  fe  habentibus,  fi  aliqua  caufa 
impetum  humorum  pulmones  verfus  nimium  fa- 
ciet, fanguiSj  cujus  motus  ibi,  quam  alibi,  femper 
multo  rapidior,  quod  tota  mafla  fanguinea  in  fy- 
Rema  pulmoneum,  cujus  fpatium  multo  minus, 
et  in  omne  reliquum  corpus,  cujus  fpatium  mul- 
to majus,  aequo  tempore  diffunditur,  eos,  obfta- 
culis  fupra  pofitis  fibi  adverfantibus,  difficillime 
perfluet ; et  igitur  congeftionem  in  iis,  quae  in- 
flammationem movebit,  facere  periclitabitur. 
Effectus  denique  morborum  antecedentium 
proclivitatem  ad  peripneumoniam  dare  folent. 
Hoc  duplice  modo,  vel  pulmones  nimis  relaxan- 
do, et  congeftionibus  igitur  opportuniores  red- 
dendo, vel  cofdem  infarciendo,  fpatiumque  eo- 
rum anguftius  faciendo,  praedant.  Illud  peri- 
pneumoniae  priores,  catarrhi  graviores,  variola, 
rubeola,  &c,  hoc  tumores  quilibet  duri,  et  ad 

naturam 

naturam  fchirri  accedentes,  velut  glandulae  lym- 
phaticae tumefadae,  et  in  tubercula,  uti  appellan- 

* 

tur,  converfae  faciunt.  Haec  funt  praecipua  hu- 
jus morbi  fcminia.  His  percurfis,  proximum  efl 
ut  exequamur, 

2.  Ea  quae  morbum  excitant. 

Ea  omnia  ad  ftimulantia  et  fpafmum  a frigore  pro- 
ficifcentem  redeunt.  Frigus  quidem,  unde  fpafmus  , 
oritur,  vim  plane  ftimulantem  habet,  praeter  alias 
ejus  poteftates.  Caeterum,  per  flimulantia  hoc  in 
loco  fignifico  ea  cibi  potionifque  genera  fola,  quae 
corpori  ftimulo  et  irritamento  efle  confuerunt. 
Hujus  generis  funt  caro,  praefertim  fumo  indu- 
rata, omnia  inde  parata,  pifces,  fru6fus  quidam 
et  radices.  Quantum  ad  potiones  attinet,  vim 
flimulatricem  habent  omnia  vini  genera  et  liquo- 
res fermentati.  Haec  autem  in  fuperficiem  om- 
nium vaforum,  praefertim  extremorum,  ubi  in- 
flammatio maxime  fedet,  interiorem  agunt,  et 
ibi  tum  nervos,  tum  fibras  vaforum  mufculares, 
ftimulant.  Hinc  univerfis  vafis  tonus,  contradi- 
litas  virefque  contractionum  ipfarum  et  numerus 
augentur ; in  quo  diathefis  inflammatoria  plane 
confidit.  Ita  haec,  quorum  mentio  modo  faCla, 
non  tantum  humorum  abundantiam  progenerant, 
feminiumque  morbi  ponunt,  fcd  hoc  pofitum  et 

^ per 

per  fe  magna  ex  parte  genitum  intendunt,  et  ex 
at)erratione  morbofa  in  juftum  verumque  mor- 
bum convertunt.  Quin  ab  his  caufis,  nulla  alia 
corpori  noxa  admota,  inflammatio  nonnunquam 
oriatur,  vix  ambigi  poteft.  Stimulantibus  fu- 
pra  comprehenfis  addi  potdt  nimia  pulmonum 
ipforum,  ut  inter  loquendum  vel  cantandum,  ex- 
ercitatio. 

Caufa  vero  peripneumoniae  frcquentiflima  elTe 
videtur  fpafmus  vaforum  extremorum  a frigore 
proficifcens.  Frigus  autem  ad  fpafmum  hujuf- 
inodi  inferciffium  quam  optime  accommodatur. 
Si  admodum  vehemens  corpori  admoveatur,  vim 
ncrvofam  adeo  imminuit  et  debilitat,  ut  adtio  va- 
forum, ab  hac  ex  toto  pendens,  ceflfct,  et  vita  cx- 
tinguatur.  Hoc  yi  fua  fedante  facere  dicitur. 
Magis  vero  corpori  modicum  applicatum  fum- 
inum  tantummodo  partibus  ejus  extremis  pallo- 
rem infert,  molemque  totius  aliqua  ex  parte  nn- 
minuit.  Hoc  plane  praeftat  vafcula ' fanguifera 
extrema  fpafmodice  conftringendo,  et  ita  cur- 
fum  humorum,  quos  vehunt,  interiora  verfus  fa- 
ciendo. Hunc  efiedum  facillime  edit,  corpore 
pleno,  irritabili,  nimifque  calefado.  Ita  frigus,  vi 
fua  adflringente  impetum  fanguinis  pulmones 
verfus  faciens,  congeftionem  in  illis  progignit,  u- 

numque 

numque  morbi  dimidium  conftituit.  Hanc  au- 
tem frigoris  a6;ionem  addringentem  brevi  exci- 
pit altera,  nempe  ftimulans.  Natura  enim,  fyfte- 
matis  humani  faluti  confulcns,  perpetuoque  ca- 
vens ne  aliquid  detrimenti  capiat,  noxae  corpori 
fummo  admotae  occurrendi  confilio  renifum  va- 
forum  fanguiferorum  movet;  qui  renifus  aut  ac- 
tio  adaud:a  alterum  morbi  dimidium  facit.  Ita 
frigus  poteltatibus  adftringente  et  ftimulante, 
quarum  haec  fapieritiac  naturae  providae  legi- 
ve  fyftematis  inexplicabili  tribuenda,  morbum 
integrum  valet  excitare.  Hpc  forfitan  aliquando 
abfque  feminio  pracftat,  fed  plerumque  ei  adjunc- 
tum. Cum  enim  feminia  admodum  intenfa  et 
valida  morbum  vi  fua  videantur  poffe  movere, 
quid  obftat  quo  minus  caufa  occafipnalis,  fi  mo- 
do potens  fit,  idem  poflit  efficere  ? 


S E C T.  yii. 

De  Signorum  Explicatione, 


Non  omnia  figna,  quae  in  hiftoria  morbi  re- 
cenfentur,  quod  facere  longius  foret,  fed  ea  tan- 
tum, quae  in  definitione  comprehenduntur,  ex- 
ponenda fufcipicinus. 


Tyrexia,—^ 

Pyrexia. — Qua  ratione  frigus,  caufa  peripneu- 
inoniae  maxime  communis,  fpafmum,  quem  hor- 
ror fenfufque  frigoris  femper  comitantur,  vafcu- 
lis  corporis  extremis  inferat,  ct  quomodo  hunc 
rurfus  tollendi  quafi  confilio  per  poteftatem  cor- 
pori humano  faiutiferam  infitam  rcnifus  fyftema- 
tis,  vel  aQio  vaforum  adauda  moveatur,  fupra 
explicavimus.  Cum  vero  in  his,  fpafrao,  nempe, 
et  renifu  eum  fubfequente,  pyrexia  videatur,  fal- 
tem  magna  ex  parte,  confifterc,  nihil  amplius  de 
ea  hic  addendum  ducimus. 

Dolor  thoracis  obtufus  et  quaedam  alia 

quoque  hujus  morbi  figna  expofitu  minime  faci- 
lia. Modo  vero  fequente  aliqua  ex  parte  forfi- 
tan  explicari  poteft.  Cum  inflammatio  membra- 
nam firmam  occupat,  vafa  hujus  fanguifera  per 
vim  fanguinis  in  ea  irruentis  non  abfque  fumma 
difficultate  tenduntur.  Quo  difficilius  vero  vafa 
tenduntur  et  dilatantur,  eo  major  femper  cfl;  dolor. 
Hanc  ob  caufim,  dolor  in  pleuritide  nunquam 
non  pungens  et  acutus ; in  peripneumonia,  con- 
tra, ubi  par«  pulmonum  interior  mollis  et  pulpolii 
laborat,  vafa  nulla  membrana  firma  fufientata 
impetui  fanguinis  facilius  cedunt,  ct  dolor  obtu- 
fus,  non  acutus  efl, 

Idem 


BE  PERIPNEUMONIA  VERA.  2^ 

Idem  ad  pulfus  arteriarum  faepius  molles  ex* 
ponendos  nonnihil  facere  videtur.  Quo  aegrius 
enim  vafa  partis  inflammatione  laborantis  ten- 
duntur, eo  major  irritatio  oritur,  et  validiores  et 
duriores  totius  fyilematis  arteriofi  contradiones 
evadunt.  Contra,  vafis  fe  dilatari  facilius  pati- 
entibus, idus  arteriarum  molliores  fint  oportet. 
Si  vero  pulfus  arteriarum  fub  iniVium  duri  et  va- 
lidi funt,  et,  morbo  provediore,  debiles  et  molles 
fiunt,  hoc  fanguini  ferove,  aut  utrique,  in  telam 
cellulofam  effufo,  arteriae  pulmoneae  ramos  com- 
primenti, et  ita  fanguinem,  per  pulmones  fluen- 
tem, tardius  ad  auriculam  cordis  finiftram  per- 
venire finenti,  vel  vafis  potius  per  eflTufionem 
congeftione  liberatis,  et  igitur  magis  naturaliter 
molliufque  micantibus,  tribuendum. 

Refpiratio  perpetuo  difficilis .^-^2,^0.  difficili  fan- 
guinis  per  pulmones  tranfitui  plane  debetur; 
nam  veficulae  aeriferae,  a vafis  fanguiferis  tur- 
gidis et  diftentis  compreflfae,  idoneam  acris  quan- 
titatem nequeunt  recipere,  Infuper,  aegrotus  di- 
latationem thoracis  plenam  vafcula  inflammata 
comprimendo,  dolorem  inferre  comperieris,  minus 
libere  infpirat,  quod  fpiritum  dilficiliorem,  quam 
^Ijoquin  foret,  efficit.  Difficilis  quoque  fpiritus 

pulnionibus 

pulmonibus  ipfis,  ob  impedimenta  obflantia,  diffi- 
culter explicatis,  aliqua  ex  parte  referendus. 

Faciet  tumidae  color  furpureus, — Ob  fummani 
congeftionem  in  pulmonibus  ta<Ram,  reditumque 
fanguinis  liberum  a capite  impedientem,  quanti- 
tas fanguinis  ptaeter  confuetudinem  magna  ia 
vafis  capitis,  et  faciei  accumulatur,  quod  et  ut 
facies  tumeat,  et  colore  purpureo  tingatur,  fa- 
cit. 

TuJJis  plerumque  humida^  faepe  cruenta, — Tuf- 
fim  movent  omnia  irritamenta  pulmonibus  ipfis 
vel  afperae  arteriae  applicata.  Irritationem  au- 
tem in  peripneumonia  diverfa  dant,  velut  fanguis 
in  vafis  pulmoneis  accumulatus,  humor  in  bron- 
dua  nimis  liberaliter  exhalans,  (anguis  ferumve 
in  haec  telamvc  cellulofam  eflfufum,  &c.  Tullis 
bis  caufis  et  firailibus  levitate  vel  gravitate  pro 
rata  ratione  refpondebit.  Si  (icca  eft  fub  initium 
morbi,  conftridioni  fpafmodicae  validae  arterio- 
las exhalantes  glandulafve  mucofas  tenenti,  et  ha- 
fituni  mucumve  in  bronchia  exire  impedienti  j fi 
finem  morbi  verfus,  quantitati  majori  in  bron- 
chia effufac,  quam  quae  per  potcftates  exfpuendi 
ejici  poflit,  tribuenda.  Si  humida,  qualis  fere 
fub  initium  eft,  hoc  a conftridionc  vaforum  ex- 
halantium fupra  comprchepforum  fpafmodica  mi- 

Si 

norc,  aut  impetu,  quo  humores  in  ea  impellun* 
tur,  majore  proficifcitur.  Si  cruenta  eft,  hoc  in- 
cidit, quod  diftenfio  vel  vafcula  rupit,  vel  extre- 
ma ita  laxavit,  ut  globuli  rubri  finibus  carum 
poffint  elabi. 


s E c T.  vm. 

De  Eventu. 

Finem  hujus  morbi  fauftum  fore  promitthnt 
omnia  fpafmi  foluti  figna,  qualia  funt  fputum 
cralTum,  albidum,  fubflavum,  aliquantulum  fan» 
guinc  tin^ium  j copiofum,  abfque  multa  gravive 
tufli  eje^bum  ^ fudor  calidus,  fluidus,  copiofus, 
univerfus  ; pulfu  minus  frequente,  et  calore  cor- 
poreo aliifque  fignis  febrilibus  imminutis  ftipatus; 
haemorrhagia  narium  primis  morbi  diebus  inci- 
dens. Idem  fignificare  dicuntur,  fanguis  e ve- 
nis haemorrhoidalibus  profufus,  cxcretiones  al- 
vinae biliofae,  urina  libcraliter  excreta,  et  fedi* 
mentum  copiofum  deponens.  Pyrexia,  contra, 
violenta  femper  periculofa.  Quinetiam  pericu- 
lum fubefle  indicat  fpiritus  difficilis,  praefcrtim 
cum  in  alterum  latus  tantum,  cum  in  neutrum, 

fcd 

fcd  in  dorfum  folum  decumbere  potefl:  aegrotus  j 
cum,  nifi  trunco  corporis  credo,  nulla  cum  fa-i 
cilitate  fpirat ; cum  etiam  in  hac  pofitura  rcfpi- 
ratio  admodum  difficilis  eft,  et  tumore  faciei  et 
rubore,  fudoribus  circa  caput  et  cervicem  topi- 
cis,  et  pulfu  abnormi  ftipatur.  Ut  tuffis  fre- 
quens, violenta,  dolorem  adaugens  femper  mor- 
bum gravem  fighificat ; ita  ficca  nort  bona.  Do- 
lor acutus  refpirationem  multum  impediens,  per- 
petuo fignum  eft  morbi  gravis,  fed  non  gravio- 
ris, quam  obtufus  fpiritu  difficili  ftipatus.  Cum 
dolores,  qui  unum  latus  fub  initium  tantum  in- 
vaferant,  femet  poftea  in  alterum  quoque  diffun- 
dunt, vel  cum  latus  prius  affedum  relinquunt, 
et  ad  alterum  ex  toto  tranfeunt,  pro  figno  mor- 
bi periculofi  femper  habendi.  Delirium  perip- 
neumoniac  adjundum  aegrotum  in  fummo  peri- 
culo verfari-tcftatur. 

Cum  morbus  gtavis  eft,  fed  tamen  folvi  poteft, 
folutio  intra  fpatium  primae  hebdomadis  faepius 
incidit,  fed,  morbo  leviore,  in  fecundam  differtur. 
Morbus  diem  tertium  inter  et  feptimum  plerumque 
remittit ; quod  tamen  faepe  fallax,  cum  nonnun- 
quam  gravitate  priore,  et  in  exemplo  hujufmodi 
majore  periculo  repetat.  Altero  tertiove  die  ali- 


DE  PERIPNEUMONIA  VERA.  33 

quando  decedit,  dum  eryfipelas  in  aliqua  parte 
externa  fe  ofiendit.  Si  hoc  in  fede  externa  fix- 
um manet,  peripneumonia  non  amplius  redit. 
Si  morbus  ultra  diem  decimum  quartum  perftat,  ^ 
fuppurationc  plerumque,  et  haec  phthifi,  de  qua 
nihil  hic  dicere  licet,  finitur.  Finis  hujus  morbi 
rariffimus  eft  gangraena,  quae,  cum  accedit,  fe- 
met  elfufioni  fupra  pofitae  adjungere  folet,  adeo 
ut  figna  finis  unius  ab  alterius  propriis  vix  pof- 
fintfc  cerni. 


S E C T.  IX. 

De  Ratione  Medendi. 

Confilia  autem  medendi  funt : 

I.  Irritationem  tollere. 

n.  Impetum  humorum  adau<Rum,  et  in  toto 
corpore  et  in  parte  laborante,  imminuere, 

III.  Sputum  promovere, 

Confilio  primo  refpondent  fequentia  : 
i- Regimen  antiphlogifticum  fime  adhibitum.^ 
Hoc  in  Rimulis  omnigenis  vitandis  confiRit.  I- 

F 

gitur 

gitur  omnia  quae  aegrotanti  terrorem  poflunt 
incutere,  aut  animum  ejus  ullo  modo  nimis  com- 
movere, diligenter  cauteque  fugienda.  Alimen- 
to ftimulante  abftineatur,  potiffimum  carne  et  ex 
ea  paratis.  In  quorum  locnm  fufficiantur  fari- 
nacea diluta.  Siti  diluentibus  non  frigidis,  fed. 
tepidis,  occurratur.  Lux  nimia,  utpote  quae 
non  parum  ftimulet,  vitetur.  Calor  quoque  ju- 
flo  major  arcendus.  Itaque  aegrotus  in  cubicu- 
lo, cujus  calor  gradum  thermometri  Fahrenheiti- 
anei  fexagebmum  non  fuperat,  habendus.  Al- 
vus dura,  quae  fummo  ftimulo  eft,  folvenda. 
Communis  humorum  acrimonia  dilutione  vitanda 
aut  corrigenda. 

2.  Refrigerantia  quaedam. — Horum  praecipua 

funt  acida  omnia  fatis  diluta,  et  fales  medii.  II- 

* 

lorum  optima,  quaeque  faepiflime  adhibentur, 
funt  vitriolicum  et  vegetabile.  Hoc  illi  praeftat, 
quod  magis  liberaliter  fumi  poteft,  alvumque  ef- 
ficacius folvit.  E falibus  mediis  nitrum  potifli- 
mum  adhibetur.  Nauleam,  quam  a-liquando  fa-  ,| 
cit,  movere  minus  periclitabitur,  fi  potioni  non 
adjungitur,  fed  per  fe  fumatur.  Tuflim  nonnul- 
lis excitant  et  acida  et  nitrum.  Quod,  cum  non 
faciunt,  utiliflima  funt. 

3.  Opium. — Nobis  forfan  vitio  vertetur,  quod 
lioc  reincdiuin  hic  collocavimus.  Ubi  vero  col- 
locetur parum  refert,  fi  modo  memoria  teneatur 
ad  id,  nifi  phlogofi  per  remedia  fua  magna  ex 
parte  fublata,  nunquam  confugi  debere.  Cum 
vero  tuflis,  reliquis  lignis  levatis,  urgere  pergit, 
fomnumque  impedit,  opium  fomnum  revocando, 
motufque  abnormes  compefcendo,  plurimum  pro- 
deft.  Nec  fputum,  ut  nonnulli  funt  opinati,  fup- 
primit.  Tantum  enim,  ut  hoc  faciat,  abeft,  ut 
contra  promoveat  copiofiufque  efficiat.  Ita  o- 
pium  ad  irritationem  tollendam  plurimum  con- 
fert, et  hoc  in  loco,  non  abfque  caufa,  memo- 
ratur. 

Alteri  accommodantur: 

I.  Sanguinis  mijfio. — Hac  nihil  ad  tonum  fyflc- 
matis  arteriofi,  qui  jam  nimius  magnamque  mor- 
bi partem  conftituit,  imminuendum  efficacius. 
Id  adeo  nonnunquam  relaxat,  ut  efFedlus  fuos 
ad  corporis  fupcrficiem  ufque  diffundat,  et  vafa 
extrema,  quo  conftringuntur  fpafmo  liberet,  ut 
fudor  eam  fubfequens  plane  teflatur.  Brachio 
lateris  affedi,  fi  cum  aegrotantis  et  chirurgi  com- 
modo fieri  poteff,  fanguis  detrahatur.  Si  non, 
ex  utro  emitti  poteft.  Quantitas  gravitati  mor. 

bi 

bi  viribufque  aegroti  accommodanda,  et  plerum- 
que tam  larga,  quam  hae  patientur,  efle  debet. 
Remiflio  doloris  fpiritufque  levatus,  fanguine 
profluente,  copiae  eo  tempore  detrahendae  limi- 
tes ponere  poffunt.  Si  vero  haec  figna  non  fe 
oflendant,  in  detraftione,  donec  notae  fyncopes 
incipientis  accedant,  perflandum.  Una  emiflio, 
utcunque  fuerit  ampla,  morbum  raro  tollit,  et 
dolor  difficultafque  fpirandi,  licet  prima  detrac- 
tione multum  leventur,  plerumque,  et  non  lon- 
go ex  intervallo,  repetunt,  aeque  ac  antea  gra- 
via. Si  res  ita  fe  habent,  fanguis  rurfus,  etiam 
eodem  die,  et  forfitan  aeque  ac  antea  copiofe, 
mittendus.  Altera  detradlio  priore  nonnunquaiii 
largior  efle  poteft.  Nonnulli  enim  funt,  qui, 
fanguine  modice  detra6lo,  animo  linqui  confue- 
runt ; quod  tantum  fanguinisj  quantum  inflam- 
matio pneumonica  poflulat,  emitti  prohibet. 
Caeterum  iidem  nonnunquam  detractiones  fub- 
fequentes  aeque  largas,  ac  figna  morbi  exigunt, 
melius  ferre  reperiuntur.  MifTio  fanguinis  pro 
Itatu  fignorum  folo  reiteranda.  Quod  fangui- 
nis primis  tribus  diebus  detrahitur,  quam  quod 
poflea,  magis  prodefl.  Quatuor  morbi  diebu^ 
elapfis,  detrahi  debet,  Immo,  fignis  graviter 
urgentibus,  quolibet  tempore,  praefertim  intra 

ejua- 

quatuordecim  ab  initio  dies,  et  etiam  poftea,  fi 
morbus  ad  fuppurationem  non  evidenter  vergat^ 
vel,  quantum  potuit  judicari,  folutus  rurfus  redi- 
erit, eliciatur  neceffe  eft.  quantum  fabguinis 
quantitatem,  quae  tuto  poteft  emitti,  fpedat,  ni- 
hil ^ro  certo  affirmari  poteft.  Pro  conditione 
morbi  habituque  aegrotantis  admodum  variet 
oportet.  In  adulto,  cui  vires  funt  mediocres, 
libra  fanguinis  detradio  plena  eft.  Quaelibet ' 
quantitas  fupra  vigmti  uncias  larga,  quaelibet 
infra  duodecim  modica.  Quatuor  aut  quinque 
librae  fpatio  duorum  triumve  dierum  detraCftac 
plerumque  tantum  eft,  quantum  aegroti  fupra 
comprehenfo  fimilcs  tuto  ferent.  Si  vero  intef. 
valla  detraftionum,  et  totum  tempus,  per  quod 
hae  fuerint  adhibitae,  fuerint  longa,  quantitas 
emifla  in  fumma  major  efle  poteft. 

Cum  tantum  fanguinis,  quantum  tuto  emitti 
pofte  videtur,  brachio  fuit  detradum,  aliquando 
plus  per  cucurbitulas  cruentes  et  fcarificationem 
elicere  valebis.  Hoc  autem  conveniet,  fi  dolor 
potius,  quam  difficultas  fpirandi,  manet  aut  repe- 
tit, et  potiffimum  urget.  Sanguis  quam  proxi- 
me partem  laborantem  femper  mittatur.  Spu- 
tum  ponnunquam,  morbo  non  longe  provedo, 

fc 

fe  oftendit.  Si  vero  nihilominus  figna  urgere 
pergant,  millio  fanguinis  minime  omittenda. 
Curatio  morbi  primos  per  dies  non  fputo,  ut- 
cunque fuerit  liberum  et  copiofum,  concreden- 
da. Tantum,  morbo  longe  progreffo,  et  lignis 
magna  ex  parte  levatis,  expedtorationi  copiofae  et 
liberae  ex  toto  relinquenda.  Primos  per  dies 

I 

morbi  fputum  non  fupprnnit  fanguinis  detradiio, 
id,  contra,  faepe  promovet.  Illud  tantum  prae- 
llari  videtur,  viribus  aegroto  per  largas  evacua-" 
tiones  et  morbi  longitudinem  convulfis.  Hoc  e- 
tiam,  judicio  noftro,  facit  non  tam  vires  exfpuen- 
di  debilitando,  quam  elFufioni  in  bronchia  fero- 
fac  favendo. 

2.  Alvi  'purgatio. — Utrum  purgantia  hoc  in 
morbo  tuto  necne  poflint  adhiberi,  medici  non- 
nulli dubitarunt.*  Diarrhoea  quidem  fub  initi- 
um morbi  accedens  raro  prodelt.  Caeterum, 
laxantia  refrigerantia  modice  adhibita  plerum- 
que tuta,  et  alvum  per  enemata  emollientia  folu- 
tam  tenere  femper  utile'. 

3.  Emetica. — Vomitionem  per  haec,  quod  par- 
tes laborantes  concutit  et  irritat,  movere  pcricu- 
lofum  elfe  ducimus.  Caeterum,  portiunculae  e- 
meticorum  naufeam  moventes  prodelTc  repertae. 

4* 

4.  Fomenta  et  Cataplafmata. — Ut  haec  parti 
laboranti  admoveantur  nonnulli  fuadent,  Pro- 
delTe  poffunt ; fed  tamen,  ob  multas,  rationes,  cum 
remedio  fequente  haudquaquam  comparanda. 

5.  Epifpaftica. — Morbo  recentiflimo,  epifpafti- 
cum  quam  proxime  partem  laborantem  debet 
applicari.  Cum  vero,  hoc  irritante,  detradlio 
fanguinis  minus  fit  efficax,  non  ante  fanguinem 
femel  emiflum  admovendum.  Si  morbus  minus 
gravis  fit,  epifpaflicum  poft  primam  fanguinis 
detradionem  applicari  potefl.  Si,  contra,  mor- 
bus violentus  fit,  et  altera  fanguinis  detradio  bre- 
vi neceflaria  futura  effe  videatur,  epifpaflico,  do- 
nec fanguis  bis  fuerit  emiflus,  abftinere  conve- 
niet. Si  hoc  feceris,  alia  fanguinis  detradio  vix 
erit  neceffaria,  donec  irritatio  epifpaftici  ceflave- 
rit.  Ad  epifpaftica  hoc  in  morbo  faepe  confu- 
gias aliquando  necefle  eft.  Rebus  ita  fe  haben- 
tibus, alicui  thoracis  parti  femper  admovenda  ; 
partibus  enim  magis  diftantibus  applicata  parum 
profunt. 

6.  Sudatio. — Quanquam  fudor  fponte  prorum- 
pens morbum  faepe  folvit  ; arte  tamen,  nifi  ad- 
modum caute,  non  excitandus.  Cum,  fignis  ali- 
quantum levatis,  fponte  oritur  fudor  idoneus 
promovendus,  fed  abfque  multo  calore  ct  abfque 

medicamentis 

'medicamentis  ftimulantibus.  Si  vero  loco  pro- 
prius et  ^vifcidus  fit,  et  magna  fpirandi  difficultas 
adhuc  maneat,  non  abfque  fummo  periculo  pro- 
movebitur. 

Tertio  conveniunt,  alkali  volatile,  morbo  pro- 
ve6to,  datum,  demulcentia  mucilaginofa  et  oleo- 
fa ; vapores  calidi  aceto  imbuti  in  pulmones 
infpirando  recepti,  et,  quae  reliquis  potentiora  et 
efficaciora,  ex  antimonio  praeparata,  dofibus  ad 
naufeam  movendam  accommodatis,  aflumpta^ 

